Diari Oficial de la Generalitat Valenciana


Sumari del DOGV 7941, del 21-12-2016 (2016/9299)

Notificació de la sentència dictada en el procediment de mesures número 476/2016.
---------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9299


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures número 476/2016. [2016/9299]  
Procediment: família, guarda, custòdia i aliments de fill menor no matrimonial no consensuat 000476/2016-L.  
De: Ana Bel Bonmatí Fuentes.  
Procurador: Juan Bautista Castaño López.  
Contra: Henry Maldonado.  
Procurador/a: -  
Francisco Javier García Navarro, lletrat de l'Administració de justícia del Jutjat de Primera Instància número 6 d'Elx (antic Mixt núm. 10), faig saber que en el procediment a què es fa referència s'ha dictat la sentència, de data 15 de novembre de 2016, que té la dispositiva que, literalment, és com segueix:  
  
«Dispositiva  
Estime la demanda de mesures de fills extramatrimonials contenciosa interposada per Ana Bel Bonmatí Fuentes, representada pel procurador el senyor Castaño López, contra Henry Maldonado, i adopte les següents mesures pel que fa a la filla menor d'edat, A. M. M. B.:  
  
1. Dispose atribuir l'exercici exclusiu de la pàtria potestat de la menor a la mare, Ana Bel Bonmatí Fuentes.  
2. El menor restarà en règim de convivència exclusiva amb la mare.  
  
3. Suprimisc el règim de relacions amb el pare.  
4. Assenyale la quantitat de cent cinquanta euros (150 ?) com a contribució del pare a les despeses ordinàries d'atenció a la seua filla, quantitat que el demandat ingressarà els primers cinc dies de cada mes en el compte assenyalat per l'actora i que s'actualitzarà anualment de conformitat amb les variacions de l'índex de preus de consum.  
A més amés, ambdós progenitors hauran de pagar a mitges les despeses extraordinàries de la seua filla.  
A l'efecte d'evitar futures discrepàncies entre els progenitors, cal indicar que:  
1) Es consideren despeses ordinàries aquelles que els fills i les filles menors necessiten de forma habitual al llarg d'una anualitat i l'import de les quals siga previsible en el període esmentat. S'entendran incloses sempre les relatives a alimentació, vestit, educació i qualssevol altres que els progenitors pacten com a tals o que estiguen consolidades abans del cessament de la convivència (art. 3.e LRF).  
Així, a títol d'exemple, són despeses ordinàries els uniformes, els llibres escolars, la matrícula, el menjador escolar, les despeses mèdiques i farmacèutiques habituals, etcètera.  
2) S'han de considerar despeses extraordinàries les que puguen sorgir en relació amb els fills i les filles menors de forma excepcional (art. 3.f LRF).  
Les despeses extraordinàries són eventuals, difícilment previsibles i d'un pujant econòmic considerable, per aquesta raó no poden incloure's en la contribució a les despeses ordinàries d'atenció als fills, a l'hora que no poden ser pagades per un sol dels progenitors sense desequilibrar en perjudici seu l'equivalència de les seues respectives contribucions. Això no significa que hagen de ser sempre imprescindibles i necessàries (cadira de rodes, elements ortopèdics, assistència de terceres persones en cas de malaltia, etc.), també hi ha la possibilitat que siguen accessòries (operacions quirúrgiques en centres privats encara que estiguen cobertes per la Seguretat Social, etc.), o simplement complementàries (viatges d'estudis, classes particulars, etc.).  
3) Serà un pressupòsit previ per a la reclamació per un progenitor a l'altre de la meitat que li correspon de les despeses extraordinàries que, prèviament a la realització de l'activitat/acte que implica la despesa, trets els supòsits d'urgència, n'haja demanat el consentiment, de qualsevol forma que permeta acreditar-ho documentalment, amb informació a l'altre progenitor del cost que implica.  
Així, el consentiment exprés o tàcit (per falta d'oposició expressa dins del termini de cinc dies o obstaculització acreditada a la recepció de la comunicació) del progenitor consultat permetrà la realització de l'activitat/acte consultat i la reclamació a l'altre progenitor de la meitat del seu cost pel progenitor que haja abonat íntegrament l'activitat/acte, tret que es tracte d'una despesa no necessària i aquell n'haja manifestat el consentiment a la realització de l'acte/activitat, però sense l'assumpció del cost, en aquest cas, es podrà realitzar l'activitat/acte, però sense la possibilitat de reclamació directa de la meitat del cost. En tot cas, les despeses necessàries d'educació i formació no cobertes pel sistema educatiu i les de salut no cobertes per la Seguretat Social o per qualsevol altra mutualitat o organisme a què pogueren estar afiliats els fills i les filles menors, hauran de ser sufragades obligatòriament per ambdós progenitors (art. 7 LRF).  
En cas d'oposició expressa del progenitor consultat a la realització de l'activitat/acte, la realització d'aquest requerirà l'autorització judicial, la qual podrà obtindre's, si escau, a través del corresponent expedient de jurisdicció voluntària, per desacord en l'exercici conjunt de la pàtria potestat, en què s'atorgarà la facultat de decidir a un dels progenitors (art.156 CC).  
5. No s'estimen motius per a imposar les costes processals a cap dels litigants.  
Notifiqueu aquesta resolució a les parts i feu-los saber que, contra aquesta sentència, hi poden interposar un recurs d'apel·lació, mitjançant la presentació d'un escrit de preparació del recurs davant d'aquest tribunal dins del termini de 20 dies hàbils comptador des de l'endemà de la notificació, en què l'apel·lant ha d'exposar les al·legacions en què basa la impugnació, a més d'esmentar la resolució objecte d'apel·lació i els pronunciaments que impugna (art. 458 LECn). D'acord amb la disposició addicional 15a de la Llei orgànica del poder judicial (LO 1/2009, que modifica la LO 6/1985), la part que interpose un recurs contra aquesta resolució, com a requisit indispensable per a tramitar-lo, haurà de constituir un dipòsit de 50 euros en el compte de dipòsits i consignacions d'aquest jutjat. L'admissió del recurs requerirà, quan es prepare aquest, que s'haja consignat la quantitat de 50 euros en el compte de dipòsits i consignacions d'aquest Jutjat, compte de Banesto número 0706 0000 02 (i número de procediment i any 0000/00). També pot realitzar-se la consignació mitjançant una transferència al número de compte 0030 3035 70 9500963844; caldrà consignar en la casella d'observacions el número de compte d'aquest Jutjat que s'indica més amunt i el número de procediment. Són eximits de la constitució del dipòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
  
Incloeu l'original d'aquesta resolució en el llibre de sentències, i deixeu-ne un testimoniatge en les actuacions.  
Aquesta és la meua sentència que, jutjant d'acord amb el dret, pronuncie, mane i firme.  
Publicació. L'estenc jo, el lletrat de l'Administració de Justícia, per a fer constar que seguidament es procedeix a fer pública la sentència dictada, mitjançant la notificació a les parts. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de sentència a Henry Maldonado.  
  
Elx, 17 de novembre de 2016.- El lletrat de l'Administració de justícia: Francisco Javier García Navarro.